recursal/SuperWikiNEXT-32B huggingface dataset:
**ডেভিড অ্যান্থনি মারে** (ইংরেজি: David Murray; জন্ম: ২৯ মে, ১৯৫০) ব্রিজটাউনের মারেজ গ্যাপ এলাকায় জন্মগ্রহণকারী বার্বাডীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭৩ থেকে ১৯৮২ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শী ছিলেন **ডেভিড মারে**।

প্রথম-শ্রেণীর ক্রিকেট
---------------------

১৯৭০-৭১ মৌসুম থেকে ১৯৮১-৮২ মৌসুম পর্যন্ত ডেভিড মারে’র প্রথম-শ্রেণীর খেলোয়াড়ী জীবন চলমান ছিল। প্রতিভাধর উইকেট-রক্ষক ও কার্যকরী ব্যাটসম্যান ছিলেন। তিনটি টেস্ট অর্ধ-শতরান ও প্রথম-শ্রেণীর ক্রিকেটে একটি দ্বি-শতক হাঁকিয়েছেন। ১৯৭৮-৭৯ মৌসুমে ভারত সফরে জামশেদপুরে সর্বোচ্চ রানের সন্ধান পান।

সমগ্র খেলোয়াড়ী জীবনে ঊনিশটি টেস্ট ও দশটি একদিনের আন্তর্জাতিকে অংশগ্রহণ করেছেন ডেভিড মারে। ৩১ মার্চ, ১৯৭৮ তারিখে জর্জটাউনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২ জানুয়ারি, ১৯৮২ তারিখে সিডনিতে একই দলের বিপক্ষে সর্বশেষ টেস্টে অংশ নেন তিনি। টেস্টের পূর্বে একদিনের আন্তর্জাতিকে অংশ নিয়েছিলেন তিনি।

ছয় বছর পর অস্ট্রেলিয়ায় ভাঙ্গা আঙ্গুল নিয়েও টেস্ট খেলায় অংশ নেন। তবে, একদিনের খেলায় দূর্ব্যবহার করলে তাকে বাদ দেয়া হয় ও আর তাকে দলে রাখা হয়নি। উইকেট-রক্ষক হিসেবে খেললেও ডেভিড মারের আন্তর্জাতিক খেলোয়াড়ী জীবনের অধিকাংশ সময়ই ত্রিনিদাদীয় ডেরিক মারের সাথে প্রতিদ্বন্দ্বিতায় অবতীর্ণ হতে হয়েছিল। এরপর, ১৯৮১ সাল থেকে জ্যামাইকার জেফ ডুজনের আবির্ভাবে তার খেলোয়াড়ী জীবন ঢাকা পড়ে যায়। হতাশাচ্ছন্ন অবস্থায় নিষিদ্ধঘোষিত দক্ষিণ আফ্রিকায় বিদ্রোহী দলের সদস্যরূপে খেলেন। ফলশ্রুতিতে, ১৯৮৩ সালে আজীবন নিষেধাজ্ঞার কবলে নিপতিত হন তিনি।

১৯৮০-৮১ মৌসুমে ডেরেক মারে’র কাছ থেকে দায়িত্ব পান ও সংক্ষিপ্ত সময়ের জন্যে শীর্ষস্থানীয় উইকেট-রক্ষকের মর্যাদাপ্রাপ্ত হন।

বিতর্কিত ভূমিকা
---------------

প্রায়শঃই বিতর্কের মধ্যে নিজেকে জড়িয়ে রেখেছেন। কিশোর বয়স থেকে তিনি মারিজুয়ানায় আসক্ত ছিলেন। ১৯৭৫-৭৬ মৌসুমে অস্ট্রেলিয়া সফর থেকে তাকে দেশে ফেরৎ পাঠিয়ে দেয়ার উপক্রম হয়েছিল। তবে, দলের জ্যেষ্ঠ খেলোয়াড় ল্যান্স গিবসের সরাসরি হস্তক্ষেপে এ যাত্রায় টিকে যান। ভারত গমনে তার খুব সহজে নেশায় আসক্ত হবার বিষয়টি প্রতিবেদন আকারে প্রকাশিত হয়। হোটেলে অবস্থানকালে একজন বেয়ারা পুরো বিষয়ের সাথে সম্পৃক্ত ছিলেন। তার ভাষায়, ‘ভারতের প্রবেশদ্বারের কাছাকাছি বাজারে আপনি সবকিছু পাবেন, ভালোমানের আফ্রিকান মারিজুয়ানাসহ সবকিছু। এটি আদর্শ জায়গা।’ ১৯৭৮ সালে কোকেইনের দিকে ঝুঁকে পড়েন।

১৯৯১ সাল পর্যন্ত অস্ট্রেলিয়ায় বসবাস করতে থাকেন। এরপর নিজ শহরে প্রত্যাবর্তন করেন। পরবর্তীতে কঠিন সময় অতিক্রান্ত করতে থাকেন ও মারাত্মকভাবে নেশাসক্ত হয়ে পড়েন।

তথ্যসূত্র
---------

1. 1 2

বহিঃসংযোগ
---------

* ইএসপিএনক্রিকইনফোতে ডেভিড মারে উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ডেভিড মারে  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
সান্ধ্য আইনের অধীনে ডাউনটাউন সান ফ্রান্সিসকো**সান্ধ্য আইন** এমন এক ধরনের আইন যেখানে কোন একটি নির্দিষ্ট সময়ের জন্য বিশেষ ধরনের কর্মকাণ্ডকে নিষিদ্ধ করা হয়।

শব্দতত্ত্ব
----------

"সান্ধ্য আইন"-এর আক্ষরিক অর্থ সন্ধ্যার সময় বা সন্ধ্যার পরে লোক চলাচলের নিয়ম কানুন। এটির ইংরেজি শব্দ curfew *কার্ফ্যু*, যা এসেছে ফরাসি ভাষার শব্দ couvre-feu *কূভর-ফ্যু* হতে, যার অর্থ অগ্নি-নির্বাপণ। মধ্যযুগে ইংরেজি শব্দ ভাণ্ডারে curfeu হিসেবে আত্তীকরণ হয় এবং আধুনিক যুগে সেটির বানান হয় curfew। উইলিয়াম দি কনকরারের মতে এই শব্দটির প্রকৃত অর্থ হল "কাঠের বাড়ি ঘরে জ্বালানো অগ্নিশিখা এবং আগুনের প্রদীপ থেকে অগ্নিকাণ্ড প্রতিরোধের জন্য রাত আটটার ঘণ্টা বাজবার মধ্যেই সকল অগ্নিশিখা ও আগুনের প্রদীপ নিভিয়ে ফেলার নিয়ম"।

প্রকারভেদ
---------

বিভিন্ন দেশে বিভিন্ন সময়ে জারি করা সান্ধ্য আইন
-----------------------------------------------

### মিশর

### আইসল্যান্ড

### যুক্তরাজ্য

### যুক্তরাষ্ট্র

### সান্ধ্য আইন জেলা ম্যাজিস্ট্রেট আদেশ প্রদান করতে পারেন৷ বাংলাদেশে বিশেষ ক্ষমতা আইন, ১৯৭৪ এর ২৪ ধারায় সান্ধ্য আইন সম্পর্কে আলোকপাত করা হয়েছে৷ সরকারের নিয়ন্ত্রণ সাপেক্ষে জেলা ম্যাজিস্ট্রেট কোন নির্দিষ্ট এলাকায় নির্দিষ্ট সময়ের মধ্যে কোন ব্যক্তিই সরকারের আদেশ অথবা অনুমতি ব্যতীত ঘরের বাহিরে চলাচলের নিষেধাজ্ঞাকে সান্ধ্য আইন বলে৷

আরও দেখুন
---------

তথ্যসূত্র
---------

1. ↑  "curfew - definition of curfew in English from the Oxford dictionary"। *oxforddictionaries.com*। ১৭ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২ জুলাই ২০১৭।
2. ↑  "Curfew - Define Curfew at Dictionary.com"। *Dictionary.com*।
3. ↑
4. ↑  *Bailey's Dictionary*, fifth edition 1731
আগামিডে পরিবারের অন্তর্ভূক্ত টিকটিকি। 
**আগামিডে** হল আফ্রিকা, এশিয়া, অস্ট্রেলিয়া এবং দক্ষিণ ইউরোপের কয়েকটি দেশীয় ইগুয়ানিয়ান টিকটিকির ৩০০ টিরও বেশি প্রজাতির একটি পরিবার । এদের মধ্যে অনেক প্রজাতিকে সাধারণত **ড্রাগন** বা **টিকটিকি** বলা হয়।

বিবরণ
-----

আগামিডে হলো একটি পরিবারের প্রাণীগুলির নাম, যা বিপরীততম আগামী মসৃণ হাড় ধারণ করে। এই পরিবারের প্রাণীগুলি বিভিন্ন প্রজাতির পাখির মতো দেখতে পাওয়া যায়, তবে সাধারণত এগুলি অস্থায়ী কণ্ঠধারী উদ্ভিদ।

আগামিডে পরিবারের প্রাণীগুলি সাধারণত অস্থায়ী প্রাণীদের মতো সূর্যের আলোর উপরে অধিকাংশ সময় চলাচল করে। এগুলি বিশ্বব্যাপী পরিবার হিসাবে পরিচিত এবং প্রতিটি প্রজাতি বিশেষ বৈশিষ্ট্যসম্পন্ন হতে পারে।

এই পরিবারের সদস্যদের বড় হাড়, শক্তিশালী পা এবং লম্বা লম্বা বিপরীততম পিঠ থাকে। অনেক প্রজাতির মধ্যে সবুজ, হলুদ বা কালো রং পাওয়া যায়। চোখ সাধারণত বৃহৎ এবং সবজাতেই প্রাণীগুলির উপরে ছড়িয়ে থাকে।

তথ্যসূত্র
---------

1. ↑  Thompson, M.B. (১৯৯৩)। "Estimate of the population structure of the e[a]stern water dragon, *Physignathus lesueurii* (Reptilia : Agamidae), along riverside habitat"। *Wildlife Research*। **20** (5): 613–9। ডিওআই:10.1071/WR9930613। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Ananjeva, Natalia B.; Bryan L. Stuart (২০০১)। "The Agamid lizard *Ptyctolaemus phuwtilmensis* Manthey and Nabhitabhata, 1991 from Thailand and Laos represents a new genus"। *Russian Journal of Herpetology*। Folium Publishing Company। **8** (3): 165–170। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
'**সন্তোষ জাহ্নবী উচ্চ বিদ্যালয়** হলো টাঙ্গাইলের একটি ঐতিহ্যবাহী প্রতিষ্ঠান। এটি ১৮৭০ সালে জাহ্নবী চৌধুরানী প্রতিষ্ঠা করেন।

ইতিহাস
------

শশিভূষণ বিদ্যালঙ্কার তার ভারতীয় ঐতিহাসিক গ্রন্থের তৃতীয় খণ্ডের ২৪৯ পৃষ্ঠায় কিছু তথ্য যুক্ত করেছেন। রানী ১৩ বৎসর বয়সে বিধবা হয়ে ছয় আনী জমিদারীর মালিকানা লাভ করেন। তিনি তৎকালীন বৃহত্তর ময়মনসিংহ জেলার দ্বিতীয় ইংরেজী (এম,ই) বিদ্যালয় হিসেবে ৩ জুন ১৮৭০ সালে এই বিদ্যালয়টি স্থাপন করেন। এখানে শত বছরের পুরোনো সূর্য ঘড়িটি বহাল তবিয়তেই আছে। এটি টাঙ্গাইল জেলার মধ্যে প্রথম ইংরেজি মাধ্যমিক বিদ্যালয়। এ বিদ্যালয় গৃহের অন্যতম বৈশিষ্ট এতে কোন জানালা নেই।

কৃতিছাত্র
---------

এই বিদ্যালয় থেকে ১৮৯৬ সালে মহিম চন্দ্র ঘোষ এন্ট্রাস পরীক্ষায় ১ম স্থান, ১৯২৬ সালে দেবেন্দ্র নাথ ঘোষ মেট্রিক পরীক্ষায় ১ম স্থান, ১৯৬৫ সালে ঢাকা বোর্ড থেকে নিতাই দাস পাল এস এস সি পরীক্ষার ১ম স্থান এবং ১৯৬৯ সালে আশীষ কুমার পাল এস এস সি মানবিক বিভাগে ১ম স্থান অধিকার করেন।

পুরাতন ভবন
----------

বৃটিশ স্থাপত্যকলায় তৈরী ভবনের দৈর্ঘ্য প্রায় ৩শ ফুট ও দেয়াল ২২ ইঞ্চি পুরু। বর্তমানে মেঝে থেকে ছাদের উচ্চতা প্রায় ২২ ফুট। আগে দুই ফুট উচ্চতা বেশি ছিল। পরবর্তী সময়ে ছাদ পুনঃনির্মাণের সময় ছাদের উচ্চতা দুই ফুট কমিয়ে দেওয়া হয়। ভবনের ভেতরে প্রচুর আলো-বাতাসে শিক্ষার্থীরা পড়াশোনা করতে পারে সেজন্যেই প্রতিষ্ঠার সময় সংকীর্ন জানালার পরিবর্তে ১০১টি দরজা ছিল। এখন অনেকগুলো দরজা স্থায়ীভাবে বন্ধ করে দেওয়া হয়েছে।

প্রকাশনা
--------

ফলাফল
-----

১৮৯৬ খ্রিস্টাব্দে কলকাতা বিশ্ববিদ্যালয়ের অধীনে অনুষ্ঠিত এন্টান্স পরীক্ষায় বাংলা বিহার উড়িষ্যা, আসাম এবং বার্মার মধ্যে প্রথম স্থান অধিকার করেন। বর্তমানে স্কুলে পাসের হার ৯৬ দশমিক ৪৩ শতাংশ।

অন্যান্য লিংক
-------------

* জাহ্নবী চৌধুরানী
* ময়মনসিংহ জিলা স্কুল

তথ্যসূত্র
---------

1. 1 2 3  টাঙ্গাইল, সদর উপজেলা (১৯ অক্টোবর ২০২২)। "সন্তোষ জাহ্নবী উচ্চ বিদ্যালয়"। । সংগ্রহের তারিখ ১৯ অক্টোবর ২০২২।  `|ওয়েবসাইট=` এ বহিঃসংযোগ দেয়া (সাহায্য)
2. ↑   "এখানে আলো আসে দরজা দিয়ে"। *Risingbd Online Bangla News Portal* (ইংরেজি ভাষায়)। সংগ্রহের তারিখ ২০২২-১০-১৯।
3. ↑  "Santosh Jahnavi High School - Sohopathi | সহপাঠী" (ইংরেজি ভাষায়)। ২০১৭-০৭-০৩। সংগ্রহের তারিখ ২০২২-১০-১৯।
**ভাভুনিয়া** (তামিল: **வவுனியா**, রোমানাইজড: *Vavuṉiyā*, সিংহলি: **වවුනියාව**, রোমানাইজড: *Vavuniyāva*) হলো শ্রীলঙ্কার উত্তর প্রদেশের ভাভুনিয়া জেলার রাজধানী। এই পৌর এলাকাটি একটি পৌরসভার অধীনে পরিচালিত হয়। এই শহরটি প্রাচীন আমল থেকেই পরিচিত ছিলো, কিন্তু শ্রীলঙ্কার গৃহযুদ্ধের সময়কালের পূর্ব পর্যন্ত এটি গহীন অরণ্যে আচ্ছাদিত এমন একটি এলাকা ছিলো যার লোকসংখ্যা পুরো জেলা মিলিয়ে ১,০০,০০০-এরও কম হতো। এটি তামিল ও সিংহলি জাতিকে বিভক্তকারী একটি সীমান্ত শহর। এর উত্তরের শহরগুলোতে তামিলেরা সংখাগরিষ্ঠ এবং দক্ষিণের শহরগুলোতে সিংহলি জনগোষ্ঠী অধিক। ভাভুনিয়া শহরটিতে বিপুল সংখ্যক তামিল জনগোষ্ঠী ও মুসলমানদের বসবাস হলেও এখানে উল্লেখযোগ্য সংখ্যক সিংহলি জনগনও রয়েছে। প্রথমদিকে ভাভুনিয়া ভান্নি নামে পরিচিত ছিলো; স্থানটিতে ভান্নি বৃক্ষের প্রাচুর্যের জন্য। নিরাপত্তা বাহিনীর সদরদপ্তর-ওয়ান্নি ভাভুনিয়ায় অবস্থিত।

ইতিহাস
------

যদিও অনেক তামিল জাতীয়তাবাদী কর্তৃক ভাভুনিয়ায় প্রাক-সিংহলি তামিল জনবসতি ছিল বলে দাবি করা হয়, তবে দাবীটিকে প্রমাণ করার জন্য প্রাক-৫ম শতাব্দীর ভাভুনিয়া থেকে কোনো প্রত্নতাত্ত্বিক প্রমাণ পাওয়া যায়নি। দাবিগুলি সম্পূর্ণরূপে অনুমানের ভিত্তিতে প্রচলিত। এই অঞ্চলে বসবাসরত ইয়াকা আদিবাসীরা তামিল ভাষাভাষী ছিল এমন দাবি অত্যন্ত অসম্ভাব্য এবং অপ্রমাণিত; কারণ শ্রীলঙ্কার ইয়াকা বংশধরদের নিজস্ব সংস্কৃতি রয়েছে।

জনমিতি
------

পরিসংখ্যান অনুসারে ৬০৬,৬৭৮ জন পুরুষ (৪৭.৩%) এবং ৬৩৯,৭৭৫ জন নারী (৫২.৭%) মিলিয়ে উত্তর প্রদেশে মোট ১.২৪৬ মিলিয়ন লোকের বসবাস যা দেশের প্রদেশগুলোর মধ্যে সর্বনিম্ন। পুরো দ্বীপের ৩৪৬ জনের বিপরীতে এখানে প্রতি বর্গকিলোমিটারে বসবাস করে মাত্র ১৩৬ জন। গ্রামীণ এলাকা হিসেবে শ্রেণিকৃত অঞ্চলে অধিকাংশ জনগোষ্ঠীর (৮৪.৫%) বাস এবং মাত্র ১৫.৫% লোকের বসবাস শহুরে এলাকা হিসেবে চিহ্নিত অঞ্চলে। প্রদেশের সংখ্যাগরিষ্ঠ জনসংখ্যা অর্থাৎ ৮৯% হল শ্রীলঙ্কান তামিল এবং প্রদেশে বসবাসকারী অন্যরা হলো শ্রীলঙ্কান মুর, সিংহলি এবং ভারতীয় তামিল। শ্রীলঙ্কান তামিলদের অধিকাংশই হিন্দু ধর্মাবলম্বী এবং প্রদেশের অন্যান্য ধর্মাবলম্বীরা হলো খ্রিস্টান, মুসলিম এবং অল্প সংখ্যক বৌদ্ধ।

পরিবহন ব্যবস্থা
---------------

দক্ষিণ লাইনে অবস্থিত ভাভুনিয়া রেল স্টেশনটি কলম্বোকে এই লাইনের দক্ষিণ দিকের প্রান্তবিন্দু কানকিষাণথুরাই-এর সাথে যুক্ত করেছে। শ্রীলঙ্কার গৃহযুদ্ধের সময় ভাভুনিয়া দক্ষিণ লাইনের প্রান্তবিন্দু ছিলো। ভাভুনিয়া বিমানবন্দর, যেটি বিমানবাহিনীর একটি ঘাঁটি এবং একটি অভ্যন্তরীণ বিমানবন্দর, এখানে অবস্থিত। ভাভুনিয়া ভান্নি অঞ্চলের মধ্যস্থলে অবস্থিত এবং উত্তর প্রদেশের প্রবেশ দ্বার যেখান থেকে লোকজন দ্রত উত্তরের নগরগুলোতে গমন করতে পারে।

তথ্যসূত্র
---------

1. ↑  "Northern Line"। *railway.gov*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "VCCV VAVUNIYA"। ২১ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৫ নভেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------
ভাষাভাষী অঞ্চল
ভাষা শুনুন
**আচে ভাষা** (ইংরেজি: Acehnese, Achinese, Achehnese, Aceh, বা Atjeh) একটি মালয়-পলিনেশীয় ভাষা। এটি ইন্দোনেশিয়ার আচে ও সুমাত্রা-তে এবং মালয়েশিয়ার বোতা ও পেরাক-এ প্রচলিত।

শ্রেণীকরণ এবং সম্পর্কিত ভাষাসমূহ
--------------------------------

আচে ভাষা অস্ট্রোনেশীয় ভাষাপরিবারের মালয়-পলিনেশীয় শাখার অন্তর্গত। আচে ভাষার সাথে ঘনিষ্ঠ সম্পর্কের ভাষার মধ্যে আছে চামীয় ভাষাসমূহ, মালয় ভাষা পরিবার, মিনাংকাবাউ ভাষা, গায়ো ভাষা এবং বাতাক ভাষাপরিবার।

লিখন পদ্ধতি
-----------

অতীতে আচে ভাষা জাবি নামের একটি আরবি-ভিত্তিক লিপিতে লেখা হত। কিন্তু এটি এখন ব্যবহার হয় না বললেই চলে। বর্তমানে ভাষাটি কিছু অতিরিক্ত বর্ণসহ লাতিন লিপিতে লেখা হয়। অতিরিক্ত বর্ণগুলি হল é, è, ë, ö এবং ô।

উপভাষা
------

আচে ভাষার উপভাষা নিয়ে পূর্নাঙ্গ গবেষণা এখনও সম্পন্ন হয়নি। তবে ভাষাটির কমপক্ষে ১০টি উপভাষা আছে। এগুলি হল পাসে, পেউসাংগান, মাতাং, পিদিয়ে, বুএং, বান্দা, দায়া, মেউলাবহ, সেউনাগান এবং তুনোং ।

তথ্যসূত্র
---------

1. ↑  Sulaiman, B. 1981. Kedudukan dan Fungsi Bahasa Aceh di Aceh. Jakarta: Pusat Pembinaan dan Pengembangan Bahasa

বহিঃসংযোগ
---------

* আচে ভাষার উপর এথ্‌নোলগের রিপোর্ট
* লিখিত নমুনা
* ইউনিকোড টেক্সট নমুনা
**নিম্বার্ক আশ্রম** বাংলাদেশ সিলেট শহরের প্রাণ কেন্দ্র মির্জাজাঙ্গাল রোডে অবস্থিত। এই মন্দিরের স্থাপত্যশৈলী এবং সৌন্দর্য পূর্ণনকশা বহু প্রচীন স্থাপত্য নির্দশন। মন্দিরটি প্রায় ১৯৩১ সালে নিম্বার্ক সম্প্রদায়ের ৫৫ তম আচার্য্য শ্রীশ্রী ১০৮ স্বামী সন্তদাস কাঠিয়াবাবা মহারাজ প্রতিষ্ঠা করেছিলেন।

অবস্থান
-------

শ্রী শ্রী নিম্বার্ক আশ্রম বাংলাদেশের সিলেট শহরের থেকে মির্জাজাঙ্গাল রোডে, নিম্বার্ক আশ্রম অবস্থিত।

স্থাপত্যশৈলী
------------

আশ্রমটি প্রতিষ্ঠা কালে প্রাচীন নকশা ছিল কিন্ত বর্তমানে আশ্রমটি পুণঃ নির্মাণ করে আধুনিক আশ্রমে রূপ দেওয়া হয়েছে।

ইতিহাস
------

শ্রীশ্রী নিম্বার্ক আশ্রম বাংলাদেশের উওর পূর্বে প্রাণ কেন্দ্র সিলেট শহরে অবস্থিত। নিম্বার্ক সম্প্রদায়ের বাংলার প্রথম নিম্বার্ক মহন্ত, কুম্ভ মেলার সাবেক প্রেসিডেন্ট, ওরফে তারাকিশোর চৌধুরীর এবং সমাজ সেবক শ্রীশ্রী ১০৮ স্বামী সন্তদাস কাঠিয়াবাবা ১৯৩১ খ্রীষ্টাব্দে এই আশ্রমটি নিজ হস্তে প্রতিষ্ঠা করেছিলেন। এই আশ্রমটি শুধু সিলেটই নয় বাংলাদেশ তথা সারা বিশ্বের বিভিন্ন প্রান্ত থেকে হিন্দুধর্ম নিম্বার্ক সম্প্রদায়ের ভক্তবৃন্দ ও অনুসারীদের প্রার্থনা স্থল। প্রতিষ্ঠা লঙ্ঘন থেকেই আশ্রমটি হিন্দুধর্মালম্বী ভক্তগণের সাধন-ভজন অনেক ইতিবাচক প্রভাব ফেলে। আজ পর্যন্ত হিন্দুধর্মের ঐতিহ্য ও ইতিহাস বহন করে চলছে।

উৎসব
----

ভগবান পরমেশ্বর শ্রীকৃষ্ণ জন্মাষ্টমী, রাধা রাণীর জন্মাষ্টমী, নিম্বার্ক জয়ন্তী, সন্তদাস কাঠিয়াবাবার আবির্ভাব ও তিরোভাব মহোৎসব, রাসবিহারীদাস কাঠিয়াবাবার জন্ম আবির্ভাব মহামহোৎসব, চন্দন যাত্রা, রথযাত্রা মহোৎসব, দোলযাত্রা, রাসযাত্রা।

পরিচালনা
--------

আশ্রমটি বর্তমান পরিচালনা ও দিক নির্দেশনা করেন নিম্বার্ক সম্প্রদায়ের ৫৭তম আচার্য্য ব্রজবিদেহী শ্রীমহন্ত অনন্ত শ্রীবিভূষিত শ্রীশ্রী ১০৮ স্বামী রাসবিহারীদাস কাঠিয়াবাবা মহারাজ এবং আশ্রমের নিজস্ব পরিচালনা কমিটি রয়েছেন।

চিত্রশালা
---------

তথ্যসূত্র
---------

1. ↑  "সিলেটে জন্মাষ্টমীর আয়োজনে থাকছেন আরিফ-আনোয়ারুজ্জামান দুজনই"। *Jugantor* (ইংরেজি ভাষায়)। সংগ্রহের তারিখ ২০২৩-০৯-০৭।
2. ↑  Boishakhi। "জন্মাষ্টমীতে দেশজুড়ে বর্ণিল শোভাযাত্রা | Boishakhi Online"। *boishakhionline.com*। সংগ্রহের তারিখ ২০২৩-০৯-০৭। [*স্থায়ীভাবে অকার্যকর সংযোগ*]
3. ↑  প্রতিবেদক, নিজস্ব (২০২০-০১-০২)। "নিয়াজির নেতৃত্বাধীন বর্বর পাকিস্তানি বাহিনী সিলেট ও সুনামগঞ্জের চালায় গণহত্যা"। *Prothomalo*। সংগ্রহের তারিখ ২০২৩-০৯-০৭।
4. ↑  Today 24, Sylhet; প্রতিবেদক, নিজস্ব। "জন্মাষ্টমী আজ, সিলেটে নানা আয়োজন"। *sylhettoday24.news* (ইংরেজি ভাষায়)। সংগ্রহের তারিখ ২০২৩-০৯-০৭।
5. ↑  Today 24, Sylhet; প্রতিবেদক, নিজস্ব। "জন্মাষ্টমী আজ, সিলেটে নানা আয়োজন"। *sylhettoday24.news* (ইংরেজি ভাষায়)। সংগ্রহের তারিখ ২০২৩-০৯-০৭।
6. ↑  khabor, bangla (২০২৩-০৯-০৬)। "জন্মাষ্টমীতে দেশজুড়ে বর্ণিল শোভাযাত্রা | বাংলা খবর বিডি"। *বাংলা খবর* (ইংরেজি ভাষায়)। সংগ্রহের তারিখ ২০২৩-০৯-০৭।
7. ↑  "সিলেটে জন্মাষ্টমী উপলক্ষে ব্যাপক আয়োজন"। *Crime Sylhet* (ইংরেজি ভাষায়)। ২০১৮-০৯-০১। সংগ্রহের তারিখ ২০২৩-০৯-০৭।

বহিঃসংযোগ
---------
**আসাম লোকসেবা আয়োগ** সংক্ষেপে **এপিএসসি** আসাম সরকার-এর অধীনস্থ রাজ্যিক লোকসেবা আয়োগ। আসাম সরকারের অধীনস্থ বিভিন্ন পদ সমূহের বাছাই পরীক্ষা আসাম লোকসেবা আয়োগ আয়োজন করে। আসাম অসামরিক সেবার কর্মচারীর নিযুক্তির জন্য আসাম লোকসেবা আয়োগ সংযুক্ত প্রবেশ পরীক্ষা অনুষ্ঠিত করে। এর মুখ্য কার্যালয় আসামের গুয়াহাটি মহানগরীর খানাপারার জওহর শহরের আসাম লোকসেবা আয়োগ ভবনে অবস্থিত। বর্তমান এর অধ্যক্ষ অবসর প্রাপ্ত ভারতীয় প্রশাসনিক সেবার কর্মচারী দীপক কুমার শর্মা।

১৯৩৭ সালের ১ এপ্রিল তারিখে ভারত সরকার বিধেয়ক, ১৯৩৫র অনুযায়ী আসাম লোকসেবা আয়োগের স্থাপন করা হয়েছিল।

ইতিহাস
------

১৯৩৭ সালের ১ এপ্রিল তারিখে ভারত সরকার বিধেয়ক, ১৯৩৫র অনুযায়ী আসাম লোকসেবা আয়োগের স্থাপন করা হয়েছিল। তখন ইংল্যান্ডের একজন অবসর প্রাপ্ত ভারতীয় অসামরিক সেবার কর্মচারী জেমস হেজলেটকে এর প্রথম অধ্যক্ষ পদে নিযুক্তি দেওয়া হয়েছিল। ভারত স্বাধীনতা লাভ করার পরে ১৯৫১ সালে আসাম লোকসেবা আয়োগের নীতি-নিয়মের কিছু পরিবর্তন করা হয়। এই সময়কালে জেমস হেজলেটের পরে আরো পাঁচজন ভারতীয় অসামরিক সেবার অবসর প্রাপ্ত কর্মচারী ভিন্ন ভিন্ন কার্যকালের জন্য আসাম লোকসেবা আয়োগের অধ্যক্ষের পদ অলংকৃত করেছিল। ১৯৫১ সালের ১ সেপ্টেম্বর থেকে ভারতের সংবিধান-এর ৩১৮ অনুচ্ছেদ মতে আসাম লোকসেবা আয়োগের গঠন আসামের রাজ্যপাল লাভ করা ক্ষমতার অধীনে পড়ে। একই বছরে আসাম লোকসেবা আয়োগ (কার্য সীমিতকরণ) বিধেয়ক সংবিধানের অনুচ্ছেদ ৩২০ র দ্বিতীয় দফা অনুযায়ী গৃহীত করা হয়।

শিক্ষাবিদ কামেশ্বর দাসকে আসাম লোকসেবা আয়োগের প্রথম অকার্যকরী অধ্যক্ষ হিসাবে নিযুক্তি দেওয়া হয়েছিল। তিনি ১৯৫২ সালের জুলাই মাস পর্যন্ত এই পদে অধিষ্ঠিত ছিলেন।

সাংবিধানিক নীতি
---------------

আসাম লোকসেবা আয়োগ ভারতের সংবিধান অনুযায়ী গঠন করা এক সাংবিধানিক সংস্থা। সংবিধানের চতুর্দশ অনুসূচীর দ্বিতীয় অধ্যায় মতে এর গঠন করা হয়েছে। এর সঙ্গে রাজ্যিক লোকসেবা আয়োগকে যেকোনো প্রভাব থেকে মুক্ত এবং নিজ দায়িত্ব নিরপেক্ষ ভাবে পালন করতে ক্ষমতা প্রদান করা হয়েছে।

আয়োগের অধ্যক্ষ এবং সদস্যগণ রাজ্যের রাজ্যপাল নিযুক্ত করে। অধ্যক্ষ এবং সদস্যগণের কার্যকাল ছয় বছর বা ৬২ বছর পর্যন্ত আগত হয়।

কার্য
-----

ভারতীয় সংবিধানের ৩২০ অনুচ্ছেদে উল্লেখ করা মতে আসাম লোকসেবা আয়োগ আসামের লোকসেবার কর্মচারী সমূহের বাছাই প্রক্রিয়া অনুষ্ঠিত করে। এর মুখ্য কার্য সমূহ হল :

* রাজ্যিক সরকারের বিভিন্ন সেবায় প্রত্যক্ষ নিযুক্তির জন্য পরামর্শ দেওয়া
* কর্মচারী সমূহের পদোন্নতির জন্য উপযুক্ত প্রার্থীর নাম সরকারকে জানানো
* সরকারী কর্মচারীর হিতার্থে সরকারকে বিভিন্ন নীতির প্রভাবর কথা জানানো
* সরকারী বিভাগসমূহের বিভিন্ন পদে নিযুক্তির নীতি-নিয়ম নির্ধারণ করা
* অসামরিক সেবার কর্মচারীর নিযুক্তির জন্য বাছাই প্রক্রিয়া নির্ধারণ করতে সরকারকে পরামর্শ দেওয়া
* সরকারী কর্মচারীর বেতন সম্পর্কীয় বিষয়সমূহের বিষয়ে সরকারকে পরামর্শ দেওয়া
* সরকারী চাকরির বিভিন্ন পদের নিযুক্তি পরীক্ষা অনুষ্ঠিত করা

আয়োগের সংগঠন
-------------

আসাম লোকসেবা আয়োগের সংগঠন সময়ে সময়ে পরিবর্তিত হয়ে আসছে। ১৯৩৭ সাল থেকে ১৯৫১ সাল পর্যন্ত এর একজন অধ্যক্ষ এবং ২-৩ জন সদস্য ছিল। ১৯৫১ সাল থেকে ১৯৮৬ সাল পর্যন্ত একজন অধ্যক্ষ এবং ছয় জন সদস্য ছিল। আবার ১৯৯১ সালে সদস্যের সংখ্যা ১০ জন পর্যন্ত বৃদ্ধি করা হয়। ২০০৫ সালের এক সংশোধন মতে আয়োগের একজন অধ্যক্ষ এবং সাত জন সদস্য করা হয়েছে।

তথ্যসূত্র
---------

1. ↑  "APSC"। *www.upsc.gov.in*।
2. ↑  "members"। *www.upsc.gov.in*। [*স্থায়ীভাবে অকার্যকর সংযোগ*]
**গঙ্গাপ্রসাদ মুখোপাধ্যায়** (ইংরেজি: Ganga Prasad Mukhopadhyay) ( ১৭ ডিসেম্বর, ১৮৩৬ - ১৩ ডিসেম্বর, ১৮৮৯) ছিলেন অবিভক্ত বাংলার যশস্বী চিকিৎসক।

সংক্ষিপ্ত জীবনী
---------------

গঙ্গাপ্রসাদ মুখোপাধ্যায়ের জন্ম বৃটিশ ভারতের অধুনা পশ্চিমবঙ্গের হুগলি জেলার জিরাট-বলাগড় গ্রামে। পিতার নাম বিশ্বনাথ মুখোপাধ্যায়। বাল্যকালে তার পিতৃবিয়োগ ঘটায় দারিদ্র্যের সঙ্গে সংগ্রাম করে পড়াশোনা করেন। অত্যন্ত মেধাবী ছাত্র ছিলেন তিনি। ১৮৫৭ খ্রিস্টাব্দে কলকাতা বিশ্ববিদ্যালয় প্রতিষ্ঠিত হলে, তিনি ওই বছরেই এন্ট্রান্স পরীক্ষায় উত্তীর্ণ হন। ১৮৬১ খ্রিস্টাব্দে প্রেসিডেন্সি কলেজ থেকে  বি.এ  পাশ করে কিছু দিন আইন পড়তে যান। পরে অবশ্য ডাক্তারি পড়তে শুরু করেন এবং ১৮৬৬ খ্রিস্টাব্দে এম.বি পাশ করে কলকাতার ভবানীপুর অঞ্চলে চিকিৎসা ব্যবসা শুরু করেন। দয়ালু ও সুচিকিৎসক হিসাবে তার সেসময় বেশ খ্যাতি ছিল। প্র্যাকটিসের ফাঁকেই তিনি  লিখেছিলেন বেশ কয়েকটা বই। সাধারণের পাঠোপযোগী,সাধারণ চিকিৎসা এবং ওষুধ-বিষুধের জন্য বাংলায় লেখেন চিকিৎসা সংক্রান্ত বই -

* 'মাতৃশিক্ষা'
* 'চিকিৎসা প্রকরণ'

বই দুটি সেসময় বেশ জনপ্রিয়তা পেয়েছিল। 
সে কালের কলকাতা মেডিক্যাল কলেজের ডাক্তারি ছাত্রদের বাংলায় লেখা বইয়ের অভাব দেখে বাংলায় অনুবাদ করেন প্র্যাকটিস অফ মেডিসিনের প্রথম খণ্ড,দ্বিতীয় খণ্ড এবং‘শারীর বিদ্যা’(Anatomy-র বাংলা অনুবাদ)। গঙ্গাপ্রসাদ শুধু মেডিক্যাল সায়েন্সের বই-ই অনুবাদ করেননি, তিনি বাল্মীকি রামায়ণের ছন্দোবদ্ধ অনুবাদ করেছিলেন। গঙ্গাপ্রসাদের স্ত্রী ছিলেন জগত্তারিণী দেবী এবং বাংলার বাঘ স্যার আশুতোষ মুখোপাধ্যায় ছিলেন তার একমাত্র সন্তান। কলকাতার ভবানীপুরে তার নামাঙ্কিত একটি সড়ক আছে।

জীবনাবসান
---------

গঙ্গাপ্রসাদ ১৮৮৯ খ্রিস্টাব্দে ১৩ ডিসেম্বর ৫৩ বৎসর বয়সে স্বল্প রোগভোগের পর প্রয়াত হন।

তথ্যসূত্র
---------

1. ↑    সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট  ২০১৬ পৃষ্ঠা ১৭৯, আইএসবিএন ৯৭৮-৮১-৭৯৫৫-১৩৫-৬
**রবি গুহ মজুমদার** (১৫ জুলাই ১৯১৮ - ১৯৭৬) হলেন একজন ভারতীয় বাঙালি গীতিকার এবং সুরকার। তিনি অনেক বিখ্যাত এবং কালজয়ী গান গেয়ে বাংলা সংগীতের ইতিহাসে অমর হয়ে আছেন। ভবানীপুরের বেণীনন্দন স্ট্রিটে জন্ম এই প্রবাদপ্রতীম শিল্পীর। তিনি প্রায় তিন হাজার গান রচনা করেছেন। তিনি অনেক গানে সুরও দিয়েছেন। তিনি শচীন দেববর্মণসহ আরো বিখ্যাত অনেক সংগীতশিল্পীদের কণ্ঠে গাওয়া গান রচনা করেন। তিনি *তুমি এসেছিলে পরশু*, *জোছনা করেছে আঁড়ি*, *মন দিল না বধূ* এর মতো অনেক কালজয়ী গান লিখেছেন।

জন্ম ও শিক্ষাজীবন
-----------------

১৯১৮ সালে ১৫ জুলাই ভবানীপুরের বেণীনন্দন স্ট্রিটে জন্মগ্রহণ রবি গুহ মজুমদার। তিনি ছোটবেলা থেকেই বেশ মেধাবী ছিলেন। শৈশব থেকেই তার সংগীতের প্রতি প্রবল আগ্রহ জেগে উঠে।

সংগীতশিল্পী হিসেবে
------------------

শচীন দেববর্মণ এর কণ্ঠে 'মধু বৃন্দাবনে' গীতিকার হিসেবে তাঁর প্রথম রেকর্ড। এসডি বর্মনেরই কণ্ঠে আজও সবার হৃদয়ে রয়েছে তাঁর লেখা গান 'মন দিল না বঁধু'। ১৯৭২ সালে রবি গুহ মজুমদারের কথায় ও সুরে বেগম আখতারের কণ্ঠে 'জোছনা করেছে আড়ি' ও 'এ ওই মুখে' কালজয়ী গানদুটি রেকর্ড হয়। এ ছাড়াও তাঁর কথা ও সুরে উল্লেখযোগ্য গানগুলির মধ্যে 'চুপি চুপি চলে গেলে' অন্যতম। বাংলায় প্রায় ৩ হাজার গান সৃষ্টি করেছেন এই কিংবদন্তি শিল্পী। অনেক গানের সুরও তৈরি করেছেন। জীবনে অনেক গানও গেয়েছেন।

মৃত‍্যু
-------

১৯৭৬ সালে ৫৮ বছর বয়সে তাঁর প্রয়াণ হয়।

তথ‍্যসূত্র
----------

আরো পড়ুন
---------
**নালে বা** (বাংলা: "কাল এসো") ভারতের কর্ণাটক রাজ্যের একটি জনপ্রিয় লোককাহিনি। রাজ্যটির ছোট শহর এবং গ্রামে বছরের পর বছর ধরে কন্নড় ভাষায় শব্দ দুইটি লেখা আছে।
তারা অশুভ আত্মাকে তাদের বাসায় প্রবেশ না করতে দেওয়ার জন্য এটা লিখে থাকে।

বিশ্বাস ও লোকাচার
-----------------

এটা বিশ্বাস করা হয়ে থাকে, আত্মাটি হল এক বিবাহিতা কনের যে শহর-গ্রাম জুড়ে তার স্বামীকে ঘুরে বেড়ায়। সে বাড়ির পুরুষ সদস্যদের ছিনিয়ে নেয়, যে প্রায় সময়েই বাড়ির একমাত্র উপার্জনকারী ব্যক্তি থাকে।

নব্বইয়ের দশকে কর্ণাটক রাজ্যজুড়ে 'নালে বা' লোককাহিনি ব্যাপকভাবে ছড়িয়ে পড়ে। এটা বলা হয়ে থাকে, এক দুষ্ট আত্মা রাস্তা দিয়ে ঘোরে এবং বাড়ির দরজায় করাঘাত করে।দুষ্ট আত্মাটি পরিচিতজনের কণ্ঠে কথা বলে থাকে, যাতে বাড়ির ব্যক্তিরা দরজা খুলতে দ্বিধা করে না। এটা বিশ্বাস করা হয়ে থাকে, যদি সেই দুষ্ট আত্মার ডাকে সাড়া দিয়ে দরজা খোলা হয়, তবে মৃত্যুবরণ করতে হয় ঐ দুষ্ট আত্মার হাতে।

এজন্য, কর্ণাটকের ছোট শহর ও গ্রামের লোকেরা তাদের বাড়ির দেয়ালে 'নালে বা' লেখে থাকে। ফলে দুষ্ট আত্মাটি এটা পড়ে এবং পরের দিন আসার পরিকল্পনা করে। এর পরের দিন সে এসে ঐ শব্দদ্বয় পড়ে আবার তার পরের দিন আসার পরিকল্পনা করে। এভাবে চক্রাকারে চলতে থাকে।

কর্ণাটকের লোককাহিনির মত এমন ঘটনা থাইল্যান্ডের এক গ্রামে ঘটেছে বলে শোনা যায়। সেখানে যুবকেরা রাতের আঁধারে বিছানা থেকে গায়েব হয়ে যাচ্ছিল।

জনপ্রিয় সংস্কৃতিতে
-------------------

২০১৮ সালের বলিউড চলচ্চিত্র *স্ত্রী* যেটিতে মুখ্য ভূমিকায় অভিনয় করেছেন শ্রদ্ধা কাপুর ও রাজকুমার রাও, বানানো হয়েছে নব্বইয়ের দশকের কর্ণাটকের 'নালে বা' ঘটনা অবলম্বনে।

তথ্যসূত্র
---------

1. ↑  "Ghosts are important"। *Bangalore Mirror*। ১০ ডিসেম্বর ২০১৫। সংগ্রহের তারিখ ২৪ ফেব্রুয়ারি ২০১৯।
2. ↑  "Village forces its males to dress up as women after five healthy men die in their sleep, sparking fears the GHOST of an evil widow is taking her revenge"। *Dailymail*। সংগ্রহের তারিখ ২৭ ফেব্রুয়ারি ২০১৮।
বেভিন বয়েজ ওলারটন, নটিংহামশায়ার, ফেব্রুয়ারি ১৯৪৫-এ একজন অভিজ্ঞ খনি শ্রমিকের কাছ থেকে প্রশিক্ষণ গ্রহণ করছেন
**বেভিন বয়েজ** হলেন তরুণ ব্রিটিশ পুরুষ যারা ১৯৪৩ সালের ডিসেম্বর থেকে ১৯৪৮ সালের মার্চের মধ্যে কয়লা খনিতে কয়লা উৎপাদনের হার বাড়ানোর জন্য নিযুক্ত হন। দ্বিতীয় বিশ্বযুদ্ধের শুরুর বছরগুলিতে তাদের সংখ্যা কমে যায়। প্রোগ্রামটির নামকরণ করা হয়েছিল আর্নেস্ট বেভিনের নামে, যিনি লেবার পার্টির রাজনীতিবিদ ছিলেন। যিনি যুদ্ধকালীন জোট সরকারের শ্রম ও জাতীয় পরিষেবা মন্ত্রী ছিলেন।

প্রোগ্রাম তৈরি
--------------

### যুক্তরাজ্যের কয়লা উৎপাদনে ঘাটতি

 ১৯১৩ থেকে ১৯৫০ সাল পর্যন্ত যুক্তরাজ্যের কয়লা উৎপাদন। দুটি বিশ্বযুদ্ধের সময়কাল ধূসর রঙে হাইলাইট করা হয়েছে।
### স্বেচ্ছাসেবকদের জন্য আবেদন

 আর্নেস্ট বেভিন (১৯৪২ সালে ছবি তোলা)
### নিয়োগ

কার্যক্রম
---------

### নিয়োগপ্রাপ্তদের নির্বাচন

### প্রশিক্ষণ

 একটি শ্রেণীকক্ষের বক্তৃতা যেখানে বেভিন বয়েজ ১৯৪৫ সালের ফেব্রুয়ারিতে নটিংহামশায়ারের ওলারটনে ডেভি ল্যাম্প সম্পর্কে শিখছে

তথ্যসূত্র
---------

1. ↑  Bevin Boys – BERR  ওয়েব্যাক মেশিনে আর্কাইভকৃত ১৪ জুলাই ২০০৯ তারিখে
2. 1 2  "Historical coal data: coal production, availability and consumption"। UK Government। ২৫ জানুয়ারি ২০১৯। ২৩ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০২০।
3. ↑  "Bevin, Ernest"। *অক্সফোর্ড ডিকশনারি অব ন্যাশনাল বায়োগ্রাফি* (অনলাইন সংস্করণ)। অক্সফোর্ড বিশ্ববিদ্যালয় প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  (সাবস্ক্রিপশন বা যুক্তরাজ্যের গণগ্রন্থাগারের সদস্যপদ প্রয়োজন।)
**অ্যান্টনিও পিটার ডান** (জন্ম জুলাই ২৪, ১৯৪১ ডাবলিন), আইরিশ ফুটবল খেলোয়াড় যিনি সাধারণত লেফট-ব্যাক হিসেবে খেলেছেন। প্রজাতন্ত্রী আয়ারল্যান্ড জাতীয় দলের হয়ে তিনি ৩৩ টি খেলায় অংশ নিয়েছেন ১৯৬২-১৯৭৫ সাল পর্যন্ত। তিনি ১৯৬৯ সালের **বর্ষসেরা আইরিশ ফুটবলার** মনোনীত হয়েছিলেন।

১৯৫৮-৬০ সাল পর্যন্ত তিনি শেলবর্ন ক্লাবে খেলেছেন। এই ক্লাবের সাথে তিনি **এফএআই যুব কাপ** জেতেন ১৯৫৯ সালে। পরের বছর এই ক্লাবের সাথেই **এফএআই কাপ** জেতেন।

এফএআই কাপের ফাইনাল খেলার এক সপ্তাহ পরে তিনি ৫০০০ পাউন্ডের বিনিময়ে ম্যানচেস্টার ইউনাইটেড ক্লাবের সাথে চুক্তিবদ্ধ হন। ম্যানচেস্টার ইউনাইটেডের পক্ষে তার অভিষেক হয় ১৯৬০ সালের ১৫ অক্টোবর বার্নলের বিপক্ষে। তিনি ১৯৬৩ সালের এফএ কাপ, ১৯৬৪-৬৫ ও ১৯৬৬-৬৭ মৌসুমের ফুটবল লীগ প্রথম বিভাগ ও ১৯৬৮ সালের ইউরোপীয়ান কাপ জয়ে ক্লাবের পক্ষে ভূমিকা রেখেছেন। তার ইউনাইটেড ক্যারিয়ারে তিনি ৫৩০ খেলায় অংশ নিয়েছেন এবং ২টি গোল করেছেন। ম্যানচেস্টার ইউনাইটেডের পক্ষে সবচেয়ে বেশি ম্যাচ খেলা শীর্ষ দশ জনের মধ্যে তিনি অন্যতম।

১৯৭৩ সালের আগস্ট মাসে তিনি বোল্টন ওয়ান্ডারার্স ক্লাবে চলে যান। ১৯৭৭-৭৮ সালে বোল্টনকে তিনি ফুটবল লীগ দ্বিতীয় বিভাগ শিরোপা জিততে সাহায্য করেন। ১৯৭৯ সালে তিনি ডেট্রয়েট এক্সপ্রেস ক্লাবে যোগ দেন।

পেশাদারী ফুটবল থেকে অবসর নেয়ার পর তিনি বোল্টনের ম্যানেজার হয়ে ফিরে আসেন। ১৯৭৯-১৯৮১ পর্যন্ত তিনি বোল্টনের ম্যানেজারের দায়িত্ব পালন করেন। ১৯৮২-১৯৮৩ সালে তিনি বিল ফোকেস এর বদলে Steinkjer F.C. দলে যোগ দেন।

বর্তমানে তিনি তিনি গ্রেটার ম্যানচেস্টার এলাকার *সেল* অঞ্চলে ড্রাইভিং রেঞ্জ পরিচালনা করেন।

সম্মাননা
--------

* **এফএআই কাপ**: ১
	+ শেলবর্ন - ১৯৬০
* **ফুটবল লীগ প্রথম বিভাগ**: ২
	+ ম্যানচেস্টার ইউনাইটেড - ১৯৬৪/৬৫, ১৯৬৬/৬৭
* **ফুটবল লীগ দ্বিতীয় বিভাগ**: ১
	+ বোল্টন ওয়ান্ডারার্স - ১৯৭৭/৭৮
* **এফএ কাপ**: ১
	+ ম্যানচেস্টার ইউনাইটেড - ১৯৬৩
* **ইউরোপীয়ান কাপ**: ১
	+ ম্যানচেস্টার ইউনাইটেড - ১৯৬৮

তথ্যসূত্র
---------

1. 1 2  Cowie। "A Who's Who of Manchester United F.C. – Dunne, Anthony Peter"। Red11।  অজানা প্যারামিটার `|accessyear=` উপেক্ষা করা হয়েছে (`|access-date=` ব্যবহারের পরামর্শ দেয়া হচ্ছে) (সাহায্য); অজানা প্যারামিটার `|accessmonthday=` উপেক্ষা করা হয়েছে (সাহায্য)

বহিঃসংযোগ
---------

* Irish football greats @ fai.ie
* Sporting Heroes
আব্দুল্লাহ আল মামুন (দ্ব্যর্থতা নিরসন) নিবন্ধের সাথে বিভ্রান্ত হবেন না।

**চৌধুরী আবদুল্লাহ আল মামুন** বাংলাদেশ পুলিশের একজন কর্মকর্তা এবং পুলিশের ৩১তম মহাপরিদর্শক। ২০২২ সালের ৩০শে সেপ্টেম্বর থেকে তাকে বাংলাদেশ পুলিশের মহাপরিদর্শক হিসাবে নিযুক্ত করা হয়। এরপূর্বে তিনি র‌্যাপিড অ্যাকশন ব্যাটেলিয়ানের (র‌্যাব) মহাপরিচালক হিসাবে দায়িত্ব পালন করছেন ও পুলিশের অপরাধ তদন্ত বিভাগের (সিআইডি) প্রধান ছিলেন।

জীবনী
-----

মামুন ১৯৬৪ সালের ১২ জানুয়ারি সুনামগঞ্জ জেলার শাল্লা উপজেলার শ্রীহাইল গ্রামে জন্মগ্রহণ করেন। তিনি এইচএসসি পাশ করেছেন ঢাকার আদমজী ক্যান্টনমেন্ট কলেজ থেকে। তিনি চট্টগ্রাম বিশ্ববিদ্যালয় থেকে স্নাতক ও স্নাতকোত্তর সম্পন্ন করেন।  তিনি ১৯৮৯ সালের ২০ ডিসেম্বর বাংলাদেশ পুলিশের সহকারী সুপারিনটেনডেন্ট (এএসপি) হিসেবে পুলিশ বাহিনীতে যোগদান করেন। তিনি ১৯৮২ সালে বিসিএস (পুলিশ) ক্যাডারের ১৯৮৬ ব্যাচের কর্মকর্তা। তিনি বাংলাদেশের বিভিন্ন জেলায় পুলিশের বিভিন্ন ইউনিটে দায়িত্ব পালন করেন। তিনি ব্রাহ্মণবাড়িয়া, সিরাজগঞ্জ ও চাঁদপুর জেলার হাজীগঞ্জ সার্কেলের সহকারী পুলিশ সুপার এবং চাঁদপুরের অতিরিক্ত পুলিশ সুপার হিসেবে দায়িত্ব পালন করেন। তিনি ঢাকা মেট্রোপলিটন পুলিশের সহকারী কমিশনার, আর্মড পুলিশ ব্যাটালিয়নের সহকারী পুলিশ সুপার, এডিসি (ডিএমপি) হিসেবে দায়িত্ব পালন করেন। তিনি নীলফামারীর পুলিশ সুপার, ডিএমপির উপ কমিশনার (ডিসি) এবং ঢাকা পুলিশ সদর দপ্তরের এআইজি হিসেবে দায়িত্ব পালন করেন।

পরে তিনি ঢাকা রেঞ্জের অতিরিক্ত ডিআইজি, পুলিশ সদর দপ্তরে ডিআইজি (অপারেশনস) এবং ময়মনসিংহ রেঞ্জের ডিআইজি হিসেবে দায়িত্ব পালন করেন। এরপর তিনি ঢাকা রেঞ্জের ডিআইজি হিসেবে নিয়োগ পান। 

৩ সেপ্টেম্বর ২০২৩ সালে জনপ্রশাসন মন্ত্রণালয়ের এক প্রজ্ঞাপনে আবদুল্লাহ আল মামুনকে সিনিয়র সচিব পদমর্যাদা প্রদান করা হয়।

ব্যক্তিগত জীবন
--------------

মামুন ব্যক্তিগত জীবনে ডা. তৈয়বা মুসাররাত চৌধুরীর সাথে বিবাহ বন্ধনে আবদ্ধ হন। এই দম্পতির দুই ছেলে ও এক কন্যা রয়েছে।

পুরস্কার
--------

* বাংলাদেশ পুলিশ পদক (বিপিএম)
* রাষ্ট্রপতি পুলিশ পদক (পিপিএম)

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২২ সেপ্টেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০২২।
2. ↑  "নতুন আইজিপি বেনজীর আহমেদ"। *প্রথম আলো*। সংগ্রহের তারিখ ৮ এপ্রিল ২০২০।
3. 1 2 3  "Biography – Dhaka Range DIG Office"। *www.dhakarange.police.gov.bd*। ২ জুন ২০২০ তারিখে মূল থেকে আর্কাইভ করা। সংগ্রহের তারিখ ৮ এপ্রিল ২০২০।
4. ↑  "Who is Chowdhury Abdullah Al-Mamun, PPM | Biography | Information"।
5. ↑  "আইজিপি হলেন বেনজীর আহমেদ, র‌্যাব মহাপরিচালক মামুন"। *যুগান্তর*। সংগ্রহের তারিখ ৮ এপ্রিল ২০২০।
6. ↑  "ডিআইজি"। *ঢাকা রেঞ্জ*। ২ জুন ২০২০ তারিখে মূল থেকে আর্কাইভ করা। সংগ্রহের তারিখ ৮ এপ্রিল ২০২০।
7. ↑  "confapp-2023-368" (পিডিএফ)। *জনপ্রশাসন মন্ত্রণালয়*। ২০২৩-০৯-০৩। সংগ্রহের তারিখ ২০২৩-০৯-০৪।
8. ↑  "আইজিপি চৌধুরী আবদুল্লাহ আল-মামুন সিনিয়র সচিব পদমর্যাদায় উন্নীত"। *বাংলাদেশ সংবাদ সংস্থা*। ২০২৩-০৯-০৩। সংগ্রহের তারিখ ২০২৩-০৯-০৩।
এ কে এম শামসুল হুদা নিবন্ধের সাথে বিভ্রান্ত হবেন না।**অধ্যাপক কে এম শামসুল হুদা** (আনু. ১৯৩৫-১৫ ডিসেম্বর ২০১০) বাংলাদেশের মুন্সীগঞ্জ জেলার রাজনীতিবিদ, মুক্তিযুদ্ধের সংগঠক, পূর্ব পাকিস্তানের গণপরিষদের সদস্য ও অবিভক্ত ঢাকা-৮ আসনের সাবেক সংসদ সদস্য।

জন্ম ও প্রাথমিক জীবন
--------------------

এম শামসুল হুদা আনু. ১৯৩৫ মুন্সীগঞ্জ জেলার গজারিয়া উপজেলায় জন্মগ্রহণ করেন। তার মেয়ে জিনাত হুদা ঢাকা বিশ্ববিদ্যালয়ের সমাজবিজ্ঞান বিভাগের অধ্যাপক। মেয়ে ফাজরিন হুদা ঢাকা বিশ্ববিদ্যালয়ের বিশ্ব ধর্ম বিভাগের অধ্যাপক এবং ছেলে মুসাইড আমিরুল হুদা ন্যাশনাল ক্রেডিট অ্যান্ড কমার্স ব্যাংকে কর্মরত।

রাজনৈতিক জীবন
-------------

অধ্যাপক কে এম শামসুল হুদা শিক্ষাবিদ ও আওয়ামী লীগের কেন্দ্রীয় কার্যনির্বাহী কমিটির সদস্য ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালে তিনি গণপরিষদ সদস্য ছিলেন। ১৯৭১ সালে মুক্তিযুদ্ধে তিনি ২ নম্বর সেক্টরের রাজনৈতিক উপদেষ্টা ছিলেন।

তিনি ১৯৭৩ সালের প্রথম জাতীয় সংসদ নির্বাচনে আওয়ামী লীগের মনোনয়নে অবিভক্ত ঢাকা-৮ আসন থেকে সংসদ সদস্য নির্বাচিত হন। ১৯৭৩ থেকে ১৯৮০ সাল পর্যন্ত মুন্সীগঞ্জ জেলা আওয়ামী লীগের সভাপতি ছিলেন।

মৃত্যু
------

শামসুল হুদা ১৫ ডিসেম্বর ২০১০ সালে ঢাকার সিটি হাসপাতালে মৃতবরণ করেন।

তথ্যসূত্র
---------

1. 1 2  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. 1 2 3  "অধ্যাপক শামসুল হুদার ইন্তেকাল"। *munshigonj24.com*। ১৬ ডিসেম্বর ২০১০। ৮ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৫ মে ২০২০।
3. ↑  "শোক, অধ্যাপক কে এম শামসুল হুদা"। *দৈনিক প্রথম আলো*। ১৬ ডিসেম্বর ২০১০। ২৭ মে ২০২০ তারিখে মূল থেকে আর্কাইভ করা। সংগ্রহের তারিখ ২৫ মে ২০২০।
একই নামের অন্য ব্যক্তিদের নিবন্ধের জন্য নূর মোহাম্মদ (দ্ব্যর্থতা নিরসন) দেখুন।

**নূর মোহাম্মদ** বাংলাদেশের জামালপুর জেলার একজন রাজনীতিবিদ। তিনি দ্বাদশ জাতীয় সংসদ নির্বাচনে বাংলাদেশ আওয়ামী লীগ মনোনীত প্রার্থী হিসেবে অংশগ্রহণ করে জামালপুর-১ আসন থেকে সংসদ সদস্য নির্বাচিত হয়েছেন। এর পূর্বে ২০০৮ সালে নবম জাতীয় সংসদ নির্বাচনে স্বতন্ত্র প্রার্থী হিসেবে অংশগ্রহণ করে তিনি পরাজিত হয়েছিলেন।

প্রারম্ভিক জীবন
---------------

তিনি জানকিপুর বাসকান্দা গ্রামে জন্মগ্রহণ করেন।

রাজনৈতিক জীবন
-------------

নূর মুহাম্মদ জামালপুর জেলার বকশিগঞ্জ উপজেলা আওয়ামী লীগের সভাপতি হিসেবে দীর্ঘদিন দায়িত্ব পালন করেছেন। বর্তমান তিনি জামালপুর জেলা আওয়ামী লীগের কোষাধ্যক্ষ দায়িত্বে কর্মরত আছেন এবং জামালপুর ১ আসন থেকে আওয়ামী লীগের মনোনয়ন নিয়ে তিনি সংসদ সদস্য নির্বাচিত হয়েছেন।

তথ্যসূত্র
---------

1. ↑  জামালপুর, প্রতিনিধি। "জামালপুরে পাঁচ আসনের তিনটিতেই আওয়ামী লীগের নতুন মুখ"। *প্রথম আলো*। সংগ্রহের তারিখ ৭ জানুয়ারি ২০২৪।
2. ↑  "ফাঁকা মাঠে গোল দিতে যাচ্ছেন নৌকার প্রার্থী!"। *কালের কণ্ঠ*। ২২ ডিসেম্বর ২০২৩। সংগ্রহের তারিখ ৭ জানুয়ারি ২০২৪।
**আ.স.ম. ফিরোজ** (জন্ম ১ জানুয়ারি ১৯৫৩) হলেন একজন বাংলাদেশ আওয়ামী লীগের রাজনীতিবিদ, সংসদ সদস্য ও ব্যবসায়ী। তিনি পটুয়াখালী-২ আসন থেকে নির্বাচিত সংসদ সদস্য ও ১০ম জাতীয় সংসদের চীফ হুইফ। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।

প্রাথমিক জীবন
-------------

আ.স.ম. ফিরোজ ১৯৫৩ সালের ১লা ফেব্রুয়ারি জন্মগ্রহণ করেন। তিনি ইতিহাস বিষয়ে বরিশাল সরকারি বি.এম. কলেজ থেকে বি.এ. ড্রিগ্রি নেন। ১৯৭১ সালে ফিরোজ বাংলাদেশের স্বাধীনতা যুদ্ধে অংশগ্রহণ করেছিলেন। ছাত্র জীবন থেকেই তিনি রাজনীতির সাথে সক্রিয়ভাবে জড়িত ছিলেন।

কর্ম জীবন
---------

ফিরোজ ১ম সংসদ সদস্য নির্বাচিত হন ১৯৭৯ সালের সাধারণ নির্বাচনে আওয়ামীলীগ এর প্রার্থী হিসাবে। ১৯৮৬ সালের নির্বাচনে তিনি পুনরায় স্বতন্ত্র প্রার্থী হিসাবে সংসদ সদস্য হন কিন্তু পরবর্তীতে তিনি বাংলাদেশ আওয়ামী লীগে যোগ দেন।

তথ্যসূত্র
---------

1. ↑  Ittefaq, The Daily। "দশম জাতীয় সংসদের চিফ হুইপ হলেন আ স ম ফিরোজ :: দৈনিক ইত্তেফাক"। *archive.ittefaq.com.bd*। সংগ্রহের তারিখ ২০১৮-১১-১৫।
2. ↑  "শপথ নিলেন নবনির্বাচিত সংসদ সদস্যরা"। *www.prothomalo.com*। সংগ্রহের তারিখ ৩ জানুয়ারি ২০১৯।
হিন্দুধর্মে কূর্ম হল বিষ্ণুর দ্বিতীয় অবতার । এর পূর্বের অবতার মৎস এবং পরের অবতার বরাহ । মৎস অবতারের মত এটিও সত্যযুগের অবতার । কূর্ম অবতারের জন্য উৎসর্গীকৃত মন্দির হল অন্ধ্রপ্রদেশের চিত্তুর জেলার কুর্মাই মন্দির ও শ্রীকুর্মাম মন্দির ।

সমুদ্রমন্থন
-----------

মূল নিবন্ধ: সমুদ্রমন্থন
বিষ্ণুর কূর্ম অবতার । এসময় মন্দর পর্বত মন্থনদণ্ড ও বাসুকি মন্থন রজ্জু হয়েছিলেন
একদা ঋষি দুর্বাসা দেবরাজ ইন্দ্রকে দিব্য পুষ্পমালা উপহার দিয়েছিলেন । ইন্দ্র সেই মালা সাদরে গ্রহণ করে তার বাহন ঐরাবতের মাথায় রাখেন। কিন্তু ঐরাবত সেই মালা তার শুঁড়ে জড়িয়ে মাটিতে ফেলে নষ্ট করে দেয়। এতে ঋষি ক্রুদ্ধ হয়ে ইন্দ্রকে শ্রীহীন হবার অভিশাপ দেন। ব্রহ্মা তখন পুনরায় অমৃতপ্রাপ্তির জন্য অসুরদের সাহায্যে সমুদ্রমন্থনের পরামর্শ দেন । মন্থন কালে মন্দর পর্বত সমুদ্রে ঢুকে যাচ্ছিল তাই তখন ভগবান বিষ্ণু কূর্ম রূপ ধারণ করে মন্দর পর্বতকে তার পৃষ্ঠে ধারণ করেন। এভাবে পুনরায় অমৃত প্রাপ্তি হয়।

সিয়ারশোল রাজবাড়ির পিতলের রথের গায়ে কূর্ম অবতারের পিতলের মূর্তি, পশ্চিমবঙ্গ, ভারত।

উৎস
---

* পৌরাণিক অভিধান - সুধীরচন্দ্র সরকার

বহিঃসংযোগ
---------

* Hindu Gods, Kurma
* Indian Divinity, Kurma Avatar
* Kurma Avatara Homa(Fire Ritual)

| * দে
* স
বিষ্ণুর অবতার |
| --- |
| দশাবতার | মৎস্য **·**  কূর্ম **·**  বরাহ **·**  নৃসিংহ **·**  বামন **·**  পরশুরাম **·**  রাম **·**  কৃষ্ণ **·**  বলরাম\* **·**  বুদ্ধ\* **·**  কল্কি |  |
| অন্যান্য অবতার | চতুর্সন **·**  নারদ **·**  নর-নারায়ণ **·**  কপিল **·**  দত্তাত্রেয় **·**  যজ্ঞ **·**  ঋষভ **·**  পৃথু **·**  ধন্বন্তরী **·**  মোহিনী **·**  ব্যাসদেব **·**  প্রশ্নিগর্ভ **·**  হয়গ্রীব **·**  হংস |
| \*বলরাম ও বুদ্ধ মতভেদ অনুসারে বিষ্ণুর নবম অবতার। উত্তর ভারতে বুদ্ধকে এবং দক্ষিণ ভারতে বলরামকে অবতার মনে করা হয়। |
অন্য ব্যবহারের জন্য আবুল হাসনাত (দ্ব্যর্থতা নিরসন) দেখুন।

**আবুল হাসানাত আব্দুল্লাহ** (জন্ম: ১০ ডিসেম্বর ১৯৪৪) হলেন একজন বাংলাদেশি রাজনীতিবিদ ও সংসদ সদস্য। তিনি বরিশাল-১ থেকে নির্বাচিত সংসদ সদস্য। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।

জন্ম ও পরিচয়
-------------

আবুল হাসানাত আব্দুল্লাহ ১৯৪৪ সালের জন্মগ্রহণ করেন। তার পিতা সাবেক আওয়ামী লীগ নেতা ও পানিসম্পদ মন্ত্রী আবদুর রব সেরনিয়াবাত, যাকে ১৯৭৫ সালের ১৫ আগস্ট বঙ্গবন্ধু শেখ মুজিবুর রহমানের সাথে হত্যা করেছিল। সেদিন তার মা, সহোদর এবং জ্যেষ্ঠ সন্তানকেও হত্যা করেছিলো ঘাতকরা। তিনি প্রধানমন্ত্রী শেখ হাসিনার ফুফাতো ভাই এবং বঙ্গবন্ধু শেখ মুজিবুর রহমানের ভাগ্নে। তার ছেলে সেরনিয়াবাত সাদিক আব্দুল্লাহ বরিশাল সিটি কর্পোরেশনের সাবেক সফল মেয়র।

কর্মজীবন
--------

হাসানাত আবদুল্লাহ ১৯৭৩ সালে বরিশাল উপজেলা চেয়ারম্যান নির্বাচিত হয়েছিলেন। তিনি অধুনালুপ্ত বরিশাল পৌরসভারও চেয়ারম্যান ছিলেন। ১৯৯১ ও ১৯৯৬ সালে বরিশাল-১ আসন থেকে সংসদ সদস্য নির্বাচিত হন। ২৬ জুন ২০০০ সালে তিনি স্বরাষ্ট্র মন্ত্রণালয়ের সংসদীয় স্থায়ী কমিটির সদস্য হন। হাসনাত আবদুল্লাহ ১৯৯৬ থেকে ২০০০ পর্যন্ত জাতীয় সংসদের চীফ হুইপ ছিলেন।

৫ জানুয়ারি অনুষ্ঠিত ২০১৪ সাধারণ নির্বাচনে **আবুল হাসানাত আব্দুল্লাহ** তৃতীয় বারের মত সংসদ সদস্য নির্বাচিত হয়েছেন। ১৮ জানুয়ারি ২০১৮ সালে তিনি পার্বত্য চট্টগ্রাম বিষয়ক জাতীয় কমিটির আহবায়ক মনোনীত হন, যা বাংলাদেশ সরকারের মন্ত্রীর পদমর্যাদার।

তথ্যসূত্র
---------

1. ↑  "শপথ নিলেন নবনির্বাচিত সংসদ সদস্যরা"। *www.prothomalo.com*। সংগ্রহের তারিখ ৩ জানুয়ারি ২০১৯।
2. ↑  "Constituency 119\_10th\_Bn"। *www.parliament.gov.bd*। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-১১-২১।
3. ↑  "পার্বত্য শান্তি চুক্তি বাস্তবায়ন কমিটি পুনর্গঠন"। *কালের কণ্ঠ*। ২০১৮-০১-২২। সংগ্রহের তারিখ ২০১৮-১১-২১। [*স্থায়ীভাবে অকার্যকর সংযোগ*]
**এ বি এম রুহুল আমিন হাওলাদার** (জন্ম ২ মার্চ ১৯৫৩) হলেন একজন বাংলাদেশী রাজনীতিবিদ, পাঁচ বারের নির্বাচিত সংসদ সদস্য ও ব্যবসায়ী। তিনি পটুয়াখালী-১ থেকে নির্বাচিত সংসদ সদস্য। তিনি জাতীয় পার্টির জাতীয় পার্টির কো-চেয়ারম্যান।

প্রাথমিক জীবন
-------------

রুহুল আমিন হাওলাদার ১৯৫৩ সালে ২রা মার্চ বরিশাল জেলার বাকেরগঞ্জ উপজেলার ভরপাশা গ্রামে জন্মগ্রহণ করেন।

রাজনৈতিক জীবন
-------------

হাওলাদার ২০০২ সালে জাতীয় পার্টির মহাসচিব মনোনীত হন। ২০১৩ সালের ১০ এপ্রিল তাকে মহাসচিব পদ থেকে অব্যাহতি দেয়। দুই বছর পর ১৯ জানুয়ারি ২০১৬ তারিখে তাকে পুনরায় মহাসচিব পদে নিয়োগ দেন জাতীয় পার্টির চেয়ারম্যান হুসেইন মোহাম্মদ এরশাদ। এছাড়াও তিনি জাতীয় পার্টির প্রেসিডিয়াম সদস্য ও মুখপাত্র হিসেবেও দায়িত্ব পালন করেন।

তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন বাকেরগঞ্জ-১১ আসন থেকে সংসদ সদস্য নির্বাচিত হন। ১৯৮১ থেকে ১৯৮২ সাল পর্যন্ত তিনি বস্ত্র ও পাট মন্ত্রণালয়ের উপমন্ত্রী ছিলেন।

হাওলাদার ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টি মনোনয়নে তৎকালীন বাকেরগঞ্জ-৬ আসন থেকে সংসদ সদস্য নির্বাচিত হয়েছিলেন। ১৯৯০ সালের ৬ ডিসেম্বর পর্যন্ত তিনি সংসদের হুইপ, কৃষি ও স্বাস্থ্য মন্ত্রণালয়ের প্রতিমন্ত্রী, যুব ও ক্রীড়া মন্ত্রণালয় এবং সর্বশেষ বস্ত্র ও পাট মন্ত্রণালয়ের মন্ত্রী ছিলেন।

২০১৪ সালের দশম জাতীয় সংসদ নির্বাচনে জাতীয় পার্টি মনোনয়নে হাওলাদার পটুয়াখালী-১ থেকে সংসদ সদস্য নির্বাচিত হয়েছেন।

তথ্যসূত্র
---------

1. ↑  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. ↑  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
3. ↑  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।
4. ↑  "১০ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। *জাতীয় সংসদ*। বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৫-১২।

উইকিমিডিয়া কমন্সে **এ বি এম রুহুল আমিন হাওলাদার** সংক্রান্ত মিডিয়া রয়েছে।
**ইস্টম্যান কোডাক কোম্পানি**(ইংরেজি: Eastman Kodak Company) সাধারণভাবে **কোডাক** নামে পরিচিত। রোচেস্টার, নিউইর্য়কে অবস্থিত এই কোম্পানি চিত্রগ্রাহক যন্ত্র ও উপকরণ নির্মাণের জন্য বিখ্যাত। ১৮৮৯ সালে জর্জ ইস্টম্যান এই কোম্পানি প্রতিষ্ঠা করেন। বিখ্যাত এই কোম্পানি *ফটোগ্রাফিক ফিল্ম* নির্মাণের জন্য প্রখ্যাত।

১৮৮০ সালে জর্জ ইস্টম্যান একটি স্পুলের চারপাশে একটি ফিল্ম জড়িয়ে প্রথম পরীক্ষা চালান৷ ১৮৯২ সালে নিউ ইয়র্কের রচেস্টারের বাজারে তিনি নিয়ে আসেন ইস্টম্যান কোডাক ফিল্ম৷ এই ফিল্ম বিক্রির জন্য কোম্পানি খুব কম মূল্যে বাজারে ছাড়ে বিশেষ ধরনের ক্যামেরা— নাম 'কোডাক ব্রাউনি'৷

নামকরণ
------

জর্জ ইস্টম্যানের মাতা কোডাক শব্দটি উদ্ভাবন করেন।

বিজ্ঞাপন
--------

কোডাকের বিভিন্ন বিজ্ঞাপনের মধ্যে অন্যতম হল ,‘আপনি শুধু শাটার টিপুন, বাকি কাজ আমাদের!'৷ বিজ্ঞাপনের এই বার্তা লুফে নিয়েছিল গোটা বিশ্বের কোটি কোটি মানুষ৷

মাধ্যম
------

ফিল্ম এবং ক্যামেরার পাশাপাশি, প্রজেক্টর, হোম ভিডিও এবং আট মিলিমিটার মুভি প্রজেক্টর তৈরিও শুরু হয়৷ এরপর বাজারে আসে আরেক ধরনের বিজ্ঞাপন— ‘কোডাক মোমেন্ট'৷ আনন্দঘন প্রতিটি মুহূর্তের নাম হয়ে যায় কোডাক মুহূর্ত৷

কোডাক এড.

স্মরণীয় ঘটনা
-------------

১৯৮০'র দশকে সাফল্যের একেবারে তুঙ্গ মূহূর্তে কোডাকের কর্মীসংখ্যা ছিল প্রায় দেড় লাখের মত৷ ১৯৬০-এর দশকে মার্কিন মহাকাশ সংস্থা ন্যাসার চন্দ্র প্রদক্ষিণকারী যানগুলো কোডাক ফিল্মেই ধরে আনে চন্দ্রপৃষ্ঠের প্রথম কিছু ছবি৷ চাঁদে হেঁটেছিলেন প্রথম যে-নভোচারীরা, তারা জুতোর বাক্স সাইজের কোডাক ক্যামেরা দিয়ে তুলেছিলেন তাদের ঐতিহাসিক মহাকাশযাত্রার বিরল ছবি৷

সম্মাননা
--------

শুধু তাই নয়, হলিউডের অসংখ্য ছবি নির্মাণেও কোডাকের ভূমিকা ছিল অনস্বীকার্য৷ ‘বেস্ট পিকচার্স'-এর তালিকায় ৯টি অস্কার জিতেছে কোডাক৷ সবই ছিল বৈজ্ঞানিক ও প্রাযুক্তিক উদ্ভাবনার স্বীকৃতি৷

তথ্যসূত্র
---------

1. ↑  "Milestones- chronology"। জানুয়ারি ৭, ২০১২ তারিখে মূল থেকে আর্কাইভ করা। সংগ্রহের তারিখ জানুয়ারি ২০, ২০১২।
2. 1 2 3 4 5 6  "2010 Form 10-K, Eastman Kodak Company"। United States Securities and Exchange Commission।
3. ↑  হারিয়ে যাচ্ছে দীর্ঘদিনের ঐতিহ্যবাহী কোডাক, ডয়চে ভেলে।
4. ↑  "Evolution of our brand logo"। Eastman Kodak। ফেব্রুয়ারি ২৫, ২০১২ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২৬, ২০০৭।
**ব্যরিস্টার নিজাম উদ্দিন জলিল জন** একজন বাংলাদেশি রাজনীতিবিদ এবং একাদশ জাতীয় সংসদ সদস্য। তিনি নওগাঁ-৫ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।

প্রারম্ভিক জীবন
---------------

জলিল নওগাঁ জেলার সদর উপজেলার জন্মগ্রহণ করেন। তার পিতার নাম আব্দুল জলিল যিনি আওয়ামী লীগের সাধারণ সম্পাদক ছিলেন ও মাতার নাম রেহেনা জলিল। ২০১৫ সালে ব্যারিস্টারি শেষ করে আইন পেশায় যুক্ত হন।

রাজনৈতিক জীবন
-------------

নিজাম উদ্দিন জলিল ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে তিনি বিএনপির জাহিদুল ইসলাম ধলুকে পরাজিত করে নওগাঁ-৫ আসন থেকে সংসদ সদস্য নির্বাচিত হন। তিনি বর্তমানে আওয়ামী লীগের নওগাঁ জেলা শাখার যুব ও ক্রীড়াবিষয়ক সম্পাদক।

তথ্যসূত্র
---------

1. ↑  "একাদশ সংসদ নির্বাচন"। *সমকাল*। ৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০১৯।
2. ↑  "বাংলাদেশ গেজেট, অতিরিক্ত, জানুয়ারি ১, ২০১৯" (পিডিএফ)। *ecs.gov.bd*। বাংলাদেশ নির্বাচন কমিশন। ১ জানুয়ারি ২০১৯। ২ জানুয়ারি ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জানুয়ারি ২০১৯।
3. ↑  "নিজাম উদ্দিন জলিল"। *প্রথম আলো*। সংগ্রহের তারিখ ৩ জানুয়ারি ২০১৯। [*স্থায়ীভাবে অকার্যকর সংযোগ*]
**সিডব্লিউ টেলিভিশন নেটওয়ার্ক** (সাধারণত কেবলমাত্র **দ্য সিডব্লিউ** হিসাবে পরিচিত) একটি মার্কিন ইংরেজি-ভাষার উন্মুক্ত টেলিভিশন নেটওয়ার্ক যা সিডাব্লিউ নেটওয়ার্ক, এলএলসি দ্বারা পরিচালিত, যা প্যারামাউন্ট গ্লোবালের সিবিএস এন্টারটেইনমেন্ট গ্রুপ ও ওয়ার্নার ব্রস. ডিসকভারির স্টুডিও এবং নেটওয়ার্ক বিভাগের মধ্যে একটি সীমিত দায়বদ্ধ যৌথ উদ্যোগ; ওয়ার্নার ব্রস. ডিসকভারি আবার দ্য ডব্লিউবি-র প্রাক্তন সংখ্যাগরিষ্ঠ মালিক ওয়ার্নার ব্রসের পিতৃ সংস্থা।  এই টিভি নেটওয়ার্কের নাম মালিক কোম্পানি (সিবিএস এবং ওয়ার্নার ব্রস. ডিসকভারি) নামের প্রথম অক্ষর থেকে প্রাপ্ত একটি সংক্ষেপণ।

ইতিহাস
------

স্টেশন
------

আরো পড়ুন
---------

তথ্যসূত্র
---------

1. ↑  "CW Network LLC profile"। *Businessweek*। Bloomberg L.P.। সংগ্রহের তারিখ সেপ্টেম্বর ২৭, ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "WarnerMedia Organization Update"। আগস্ট ৭, ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **দ্য সিডব্লিউ** সংক্রান্ত মিডিয়া রয়েছে।

* দাপ্তরিক ওয়েবসাইট উইকিউপাত্তে এটি সম্পাদনা করুন (সাইটটি শুধুমাত্র মার্কিন যুক্তরাষ্ট্রের মধ্যে থেকে প্রবেশযোগ্য)
***হারশালি মালহোত্রা*** (ইংরেজি: Harshaali Malhotra, হিন্দি: हर्षाली मल्होत्रा; জন্ম: ৩ জুন, ২০০৮) একজন ভারতীয় শিশু অভিনেত্রী। তিনি মুম্বাইয়ে জন্মগ্রহণ করেন এবং বর্তমানে সেভেন স্কয়ার একাডেমীতে পড়াশোনা করেন। 

তিনি সালমান খান, কারিনা কাপুর ও নওয়াজুদ্দীন সিদ্দিকী অভিনীত, কবির খানের *বজরঙ্গি ভাইজান* (২০১৫) সিনেমায় একটি নেতৃস্থানীয় চরিত্রে অভিনয়ের সঙ্গে চলচ্চিত্রে আত্মপ্রকাশ করেন। তিনি ভারতে হারিয়ে গেছেন, এবং একজন ভারতীয় ধর্মপ্রাণ ব্রাহ্মণ (সালমান খান অভিনয় করেছিলেন) পবন কুমার চতুর্বেদীর সাহায্যে স্বদেশে ফেরেন। শাহিদা (মুন্নি), পাকিস্তানের মুসলিম মেয়ে ভূমিকায় অভিনয় করেছিলেন তিনি। ফিল্ম এর অডিশনের জন্য হাজির করা ৫,০০০ মেয়ের মধ্য নির্বাচিত, এবং সমালোচকদের কাছে তার অভিনয়ের জন্য বিশেষ প্রশংসিত ছিল। 

তিনি ধারাবাহিক নাটকে অভিনয় করেছেন যেমন *কবুল হ্যায়* (২০১৪), *লট আও তৃষা* (২০১৪) এবং এইচডিএফসি ব্যাংক এবং হরলিক্স এর বিজ্ঞাপনে কাজ করেছেন।

চলচ্চিত্রসমূহ
-------------

| বছর | নাম | ভূমিকা | মন্তব্য |
| --- | --- | --- | --- |
| ২০১৫ | *বজরঙ্গি ভাইজান* | মুন্নি / শাহিদা |  |
|

টেলিভশন
-------

| বছর | টিভি অনুষ্ঠান | ভূমিকা | মন্তব্য |
| --- | --- | --- | --- |
| ২০১৪ | *কবুল হ্যায়* | আনজুম খান |  |
| *লট আও তৃষা* | সান্য |  |
|

তথ্যসূত্র
---------

1. ↑  hit Salman-Khans-Bajrangi-Bhaijaan-The-making/photostory/48096815.cms "Salman Khan's 'Bajrangi Bhaijaan': The making" `|ইউআরএল=` এর মান পরীক্ষা করুন (সাহায্য)।
2. 1 2
3. ↑  "Seven Interesting Facts about Bajrangi Bhaijaan's little girl Harshaali Malhotra"। ২৪ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০১৫।
4. ↑  "Why Harshaali Malhotra not Salman Khan is the real star of Bajrangi Bhaijaan"।

বহিঃসংযোগ
---------

* ইন্টারনেট মুভি ডেটাবেজে হারশালি মালহোত্রা উইকিউপাত্তে এটি সম্পাদনা করুন (ইংরেজি)
রোজারি অব দ্যা ফিলোসোফারস গ্রন্থে আত্মার চিত্রায়ন
অনেক ধর্মে এবং দার্শনিক ও পৌরাণিক বিভিন্ন ঐতিহ্যে আত্মাকে বলা হয় যে কোন জীবিত প্রাণীর অশরীরী সত্ত্বা। দার্শনিক বিশ্বাসের উপর ভিত্তি করে আত্মা মরণশীল হতে পারে কিংবা অমর হতে পারে। খ্রিস্টান, ইহুদী ধর্মাবলম্বীদের বিশ্বাস অনুযায়ী, শুধুমাত্র মানুষের আত্মা অমর (যদিও অমরত্ব নিয়ে ইহুদীদের মধ্যে বিতর্ক রয়েছে, ব্যাপারটি প্লেটো দ্বারা প্রভাবিত হতে পারে)। যেমন, ক্যাথলিক ধর্মতত্ত্ববিদ থমাস অ্যাকিনাস মনে করেন, আত্মা (অ্যানিমা) রয়েছে সব প্রাণীতেই, কিন্তু অমর আত্মার অধিকারী শুধুমাত্র মানুষই। অন্যান্য ধর্মে (বিশেষ করে হিন্দুধর্ম ও জৈনধর্মে) এই বিশ্বাস আছে যে, সব জীবিত অস্তিত্বেরই আত্মা আছে, যেটা অ্যারিস্টোস্টলও বিশ্বাস করতেন । আবার অনেকে এই শিক্ষা দেন যে, জড় সত্ত্বারও (যেমন নদী কিংবা পর্বতের) নিজস্ব আত্মা রয়েছে । এই ধরনের বিশ্বাসকে বলা হয় অ্যানিমিজম।

তথ্যসূত্র
---------

1. ↑  "soul."Encyclopædia Britannica. 2010. Encyclopædia Britannica 2006 CD. 13 July 2010.
2. ↑ . Oxford English Dictionary (OED). Oxford English Dictional (OED). Retrieved 1 December 2016.
3. ↑   www.jewishencyclopedia.com. Retrieved 2016-12-14.
4. ↑  Peter Eardley and Carl Still, Aquinas: A Guide for the Perplexed (London: Continuum, 2010), pp. 34–35
5. ↑   The Columbia Encyclopedia, Sixth Edition. 2001–07. Retrieved 12 November 2008.
**ভারতীয় সাক্ষ্য আইন - ১৮৭২** ( ইংরেজি: Indian Evidence Act -1872) প্রবর্তিত হয় ব্রিটিশ শাসনামলে। ১৯৪৭ খ্রিষ্টাব্দে ব্রিটিশ ঔপনিবেশিক শাসনাবসান ও ভারতবর্ষ বিভাগের মাধ্যমে ভারত নামক স্বাধীন দেশ প্রতিষ্ঠার পরও এই আইন বলবৎ থাকে। ভারতীয় উপমহাদেশীয় বিভিন্ন দেশের বর্তমান সাক্ষ্যপ্রণালী এই আইনের ভিত্তিতে কার্যকর হয়।

ইতিহাস
------

১৮৭২ খ্রিষ্টাব্দে ব্রিটিশ আইন পরিষদে এই আইন পাস হয়েছিল। এই কার্যবিধিমূলক আইনটির প্রণেতা জেমস ফিটজেমস স্টিফেন (James Fitzames Stephen)। সামান্য আধুনিকীকরণ ও সংযোজনা ছাড়া মূল আইন সূচনার দিন থেকে অদ্যাবধি অপরিবর্তিত আছে।

উদ্দেশ্য
--------

ফৌজদারী ও দেওয়ানি বিচারপদ্ধতি পরিচালনার জন্যে ভারতীয় সাক্ষ্য আইনের প্রবর্তন। মুখবন্ধ অনুসারে এই আইনটি স্বয়ং সম্পূর্ণ, জম্মু ও কাশ্মীর ব্যতীত সর্বত্র বলবত। সাক্ষীর মৌখিক ও দাখিলিকৃত তথ্যের পরীক্ষণ, অভিযুক্তের স্বীকারোক্তি, তথ্যের গ্রহণ বা বর্জনের মূল সূত্র, প্রমাণের দায়ভার নির্দেশ করা এবং বিষয়ের প্রাসঙ্গিকতা নির্ধারণ করাই হলো ভারতীয় সাক্ষ্য আইনের বৈশিষ্ট্য।

অর্থাৎ বলা যায় সাক্ষ্য আইন স্থির করে দেয় মামলায় প্রমাণ হিসেবে ১) কোন তথ্য (Fact) দেওয়া যাবে ও যাবেনা ২) যদি প্রমাণ করা যায় তবে কিরূপ সাক্ষ্য দ্বারা তা প্রমাণসাপেক্ষ হবে ৩) কে কীভাবে ঐ সাক্ষ্য দেবে।

পরিচ্ছেদ
--------

ভারতীয় সাক্ষ্য আইন ৩টি পরিচ্ছেদ ও ১১টি উপ পরিচ্ছেদে বিভক্ত।

### ১ম পরিচ্ছেদ

তথ্যের প্রাসঙ্গিকতা বিষয়ে (১ নং ধারা থেকে ৫৫ নং ধারা)। সংজ্ঞা, তথ্যের প্রাসঙ্গিকতা, প্রাসঙ্গিক তথ্যাদি একে অপরের সাথে কি উপায়ে সম্পর্কযুক্ত।

### ২য় পরিচ্ছেদ

প্রমাণের বিষয়ে (৫৬ নং ধারা থেকে ১০০ নং ধারা)। যে তথ্যাদি প্রমাণের প্রয়োজন নেই, মৌখিক সাক্ষ্য, দলিলি সাক্ষ্য ও তার গ্রহণ বর্জনের নিয়ম।

### ৩য় পরিচ্ছেদ

সাক্ষ্যের পেশকরণ ও প্রভাব (১০১ নং ধারা থেকে ১৬৭ নং ধারা)। প্রমাণের দায়িত্ব, সাক্ষ্যদানকারীর যোগ্যতা, সাক্ষীর পরীক্ষা, প্রতি - পরীক্ষা, সাক্ষ্য গ্রাহ্যকরণ ও বাতিলকরণ।

তথ্যসূত্র
---------

1. 1 2  The Law of Evidence, Batuk Lal (২০০৪)। *Preliminary*। Allahabad: Central Law Agency। পৃষ্ঠা 3।
2. ↑  The Law of Evidence, Batuk Lal (২০০৪)। *Preliminary*। Allahabad: Central Law Agency। পৃষ্ঠা 3।
3. ↑  Raman Devgan (31.10.2014)। "Indian Evidence Act"। সংগ্রহের তারিখ 21.12.16।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=` (সাহায্য)